**770502402734**

**КЕНЖЕБЕКОВА Майра Мусахановна,**

**Түркістан облысы білім басқармасының "Облыстық дарынды балаларды анықтау және қолдау орталығы"КММ-нің бөлім меңгерушісі.**

**ДАРЫНДЫ БАЛА ЕЛ МАҚТАНЫШЫ**

Білімді ұрпақ елдің сенімді болашағы. Ақыл ойы озық, таным түсінігі зерек баланы анықтап, қолдап жүйелі жұмыс жасай білу мұғалімнің терең білімі мен жүйелі еңбегі. 2-7 сынып оқушылары арасындағы «Зерде» конкурсының республикалық қорытынды кезеңіне облысымыздан барған 24 жұмыстан 4 оқушы І орын дипломдарымен марапатталды. Соның ішінде ең кішкентай бүлдіршініміздің зерттеу жобасына деген қызығушылығы көпті таңырқатты.

Төлебилік 7 жастағы оқушы Баларудың «Қырғауылды үй жағдайында өсіру және көбейту» тақырыбындағы зерттеу жұмысының өзектілігін ел сүйсіндіреді.

Құстардың ішінде ең әдемілерінің бірі – қырғауыл. Бұл – оңтүстікте көп кездесетін құс. Біздің өлкемізді мекен ететін аталмыш құсты зерттеп жүрген Төлеби ауданы, Ленгір қаласындағы №1 мектеп-гимназияның 2-сынып оқушысы Әділхасым Балару Бауыржанқызы қырғауылды үй жағдайында жыл бойы өсіріп, көбейтуге болатынына көз жеткізіп отыр.

Баларудың үйде қырғауыл өсіруге деген қызығушылығы баланың өтінішімен ата-анасы тарапынан қолдау тапқан. Ал оқушының аталған құсты өсіре отырып, оны зерттеуге деген ынтасын ұстазы, №1 мектеп-гимназияның тәжірибелі бастауыш сынып мұғалімі Көкеева Зәуре Дәулетқұлқызы оятқан.

Мен алтын түсті қырғауылды үй жағдайында зерттей отырып, бұл құсты жылдың әр мезгілінде өсірудің ерекшеліктерін білдім. Қырғауылдарды дұрыс азықтандыруды, санын көбейтуді үйрендім. Осы құсты өсірудің шығыны мен пайдасын анықтадым. Қазіргі кезде үйімізде жиырмаға жуық қырғауылымыз бар-дейді Балару.

Бір айта кетерлігі, жас зерттеушінің «Қырғауылды үй жағдайында өсіру және көбейту» жобасы оқушылардың зерттеу жобалары мен шығармашылық жұмыстарына арналған республикалық «Зерде» конкурсының облыстық кезеңінде экология секциясы бойынша І орынды жеңіп алып, республикалық кезеңнен I дәрежелі Дипломмен оралды. Жас зерттеушінің арманы өте саны сирек кездесетін алтын түсті қырғауылдардың санын көбейтіп, болашақта өңірдегі қырғауылдар шаруашылығын дамытып, ата-анасымен бірге **құс фермасын** ашу.